Ingeborg Holm (film)

Ingeborg Holm er en svensk stumfilm fra 1913, regissert av Victor Sjöström. 

 Handling 
Filmen handler om Ingeborg Holm (Hilda Borgström), som etter ektemannens død og uten noen hjelp fra samfunnet mislykkes med å forsørge sine barn. Barnene tas ifra henne og hun havner på «galehuset». 

Folk ble så opprørt av filmen at det ble en endring av den daværende fattighuslovgivningen.

 Om filmen 
Filmen hadde premiere på Cosmorama i Göteborg den 27. oktober 1913 og i Norge 1. mars 1919. Filmen bygger på Nils Kroks teaterstykke Ingeborg Holm som ble uroppført på Helsingborgs Teater 5. november 1906.

Filmen er uten tvil den første svenske filmen som beviselig har påvirket samfunnsdebatten og ført til forandringer. Muligens er det også den første filmen i verden som lykkes med dette. Foruten til de nordiske landene ble filmen solgt til England og Tyskland.

 Rolleliste 
 Skuespiller  RolleHilda Borgström  Ingeborg Holm Georg Grönroos  kommissæren på fattighuset William Larsson  A. Sjögren, lensmann Aron Lindgren  Sven Holm, Ingeborgs mann/sønnen Erik som voksen Eric Lindholm  butikkhjelper Richard Lund  legen på fattighuset Hugo Björne  bonden som gjemmer Ingeborg (sannsynligvis) Bertil Malmstedt  Erik som barn Thure Holm  medlem av styret for fattigvesenet Hugo Tranberg  medlem av styret for fattigvesenet Axel Janse  medlem av styret for fattigvesenet Robert Johnson  en medhjelper på fattighuset Ruth Weijden  en sykepleierske på fattighusetNils Lundell  en mann ved barneinspeksjonenCarl Barcklind  huslege Julia Cæsar  (ikke kreditert)

 Andre opplysninger 
Filmmanuset til Ingeborg Holm og dramaet med samme navn ble gitt ut på ny på Atrium Förlag (2008).

 Eksterne lenker 


Kategori:Svenske stum-dramafilmer
Kategori:Filmer fra 1913
Kategori:Sort-hvitt-filmer
Kategori:Filmer regissert av Victor Sjöström
Kategori:Svenske stumfilmer